Rikunarita-ORG/Wikinium huggingface dataset:
# Zastava M84

| Zastava M84 |
| --- |
|  |
| Upotreba |
| U službi | 1984. |
| Korisnici |  Jugoslavija |
| Ratovi | Rat u SFRJ, Rat u Iraku 2003. |
| Proizvodnja |
| Proizvođač | Zastava Oružje Kragujevac |
| Varijante | M84, M86 |
| Opis oružja |
| Težina | 11 kg |
| Dužina | 1175 mm |
| Dužina cijevi | 658 mm |
| Kalibar | 7.62x54 mm |
| Domet | 1000 m |
| Spremnik municije | 100, 250 metaka |
| Brzina paljbe | 800 metaka u minuti |
| Brzina zrna | 825 m/s |

Mitraljez **M84** kalibra 7,62 mm razvio je Zavod Crvena Zastava Kragujevac na osnovu sovjetskog mitraljeza PKM. Korišten u ratnim sukobima na teritoriji bivše SFRJ. M84 je namijenjen za uništavanje neprijateljske žive sile, vatrenih sredstava, neoklopljenih i lako oklopljenih vozila, a može se koristiti i protiv niskoletećih ciljeva u vazdušnom prostoru. Nišanska daljina gađanja je do 1500 m, efikasan domet protiv otkrivenih ciljeva iznosi 1000 m.

## Opis

Najbolji rezultati postižu se na daljinama do 600 m. Dejstvuje se kratkim rafalima (do 10 metaka), dugim rafalima (do 25 metaka) i neprekidnom paljbom. Teoretska brzina gađanja je 700 metaka u minuti, a praktična oko 250 metaka u minuti.

Mitraljez M84 koristi municiju 7,62x54R sa običnim, teškim, probojno-zapaljivim, obilježavajućim i probojno-zapaljivo -obilježavajućim zrnom. Početna brzina zrna je 825 m/s. Mitraljez se hrani uz pomoć redenika kapaciteta 50 metaka. Redenici se mogu nastavljati, a složeni su u municijske kutije kapaciteta 100 ili 250 metaka. Municijska kutija sa 100 metaka se može postaviti na nosač sa donje strane sanduka mitraljeza.

Kada se nalazi u ulozi mitraljeza, M84 se postavlja na postolje ili tronožac. Postolje obezbjeđuje bolju stabilnost prilikom gađanja, znatno povećava preciznost vatre i omogućava dejstvo protiv ciljeva u vazduhu. U ulozi puškomitraljeza, M84 dejstvuje sa sklapajućih nožica.

Za nišanjenje se koristi mehanički nišan, optički nišan ili pasivni noćni nišan. Zadnji mehanički nišan ima podioke obilježene brojevima od 0 do 15 ,vrijednost svakog podioka je 100 m, a podiok se se koristi za gađanje ciljeva u vazdušnom prostoru. Optički nišan ON M80 omogućava nišanjenje na daljinama do 1500 m, određivanje približne daljine do cilja i mjerenje vertikalnih uglova. Pasivni nišan PN 5×80 koristi se za nišanjenje i osmatranje bojišta noću.

## Verzije

### M84

Standardno oružje namijenjeno pješadiji. Izvedeno je od sovjetskog PK mitraljeza. Od sovjetskog modela razlikuje se po tome jer ima čvršći kundak.

### M86

Mitraljez M86 je namijenjen za ugradnju na tenkovskova i borbena vozila kao spregnuti mitraljez. Okidanje bez direktnog kontakta sa mitraljezom ostavaruje se aktiviranjem elektrookidača. Mehaničko okidanje je omogućeno potiskivanjem poluge na elektrookidaču.

## Korisnici

Afganistanski vojnik s M84 mitraljezom.
* Afganistan
* Bosna i Hercegovina
* Crna Gora
* Hrvatska
* Irak
* Kambodža
* Kosovo
* Makedonija
* Slovenija
* Srbija

## Reference

## Vanjski linkovi

* Mitraljez M84 na sajtu Zastava oružje
* Gađanje iz mitraljeza M84, timski rad i efikasno oruđe (RTS Dozvolite - Zvanični kanal)
* Forgotten Weapons: Yugoslav M84 PKM - History, Mechanics and Disassembly
# Predsjednički izbori u Sjedinjenim Američkim Državama 2020.

Predsjednički izbori u Sjedinjenim Američkim Državama 2020.|

---

 |
| --- |
|

|  |
| --- |
| **3. novembar 2020.** |

 |
|

---

538 članova Kolegija izbornika Za pobjedu je potrebno 270 izborničkih glasova |
| Izlaznost | 66,8% (procijenjeno)  |
|

|  |  |  |
| --- | --- | --- |
|   |  |  |
| Kandidat | **Joe Biden** | Donald Trump |  |
| Stranka | Demokratska | Republikanska |
| Matična država | Delaware | Florida |
| Sukandidat | **Kamala Harris** | Mike Pence |
| Glasovi izbornika | **306** | 232 |
| Osvojenih država | **25 + DC + NE-02** | 25 + ME-02 |
| Broj glasova | **81.268.924** | 74.216.154 |
| Postotak | **51,3%** | 46,9% |

 |
|

---

Izborna karta zasnovana na medijskom konsenzusu. Plavom bojom označene su savezne države koje su osvojili Biden/Harris, a crvenom Trump/Pence. Brojevi označavaju broj glasača Kolegija izbornika. |
|

---

|  |  |
| --- | --- |
| **Predsjednik prije izbora**
Donald Trump
Republikanska stranka | **Izabrani presjednik**
Joe Biden
Demokratska stranka |

 |

**Predsjednički izbori u Sjedinjenim Američkim Državama 2020.** su bili održani u utorak, 3. novembra 2020. To su bili 59. četverogodišnji predsjednički izbori. Birači su birali predsjedničke elektore koji bi zauzvrat glasati 14. decembra 2020. godine, ili su birali novog predsjednika i potpredsjednika, ili su ponovno birali tadašnje predsjednike Donalda Trumpa i Mikea Pencea. Niz predsjedničkih primarnih izbora i konferencija održani su od februara do augusta 2020. Ovaj postupak nominiranja su indirektni izbori, na kojima birači glasaju birajući listu delegata na nominacijskoj konvenciji političke stranke, koji zatim biraju kandidate svojih stranaka za predsjednika i potpredsjednika. Izbori se smatraju referendumom o predsjedništvu Trumpa, glavni dvostranački kandidati su bili republikanski predsjednik Donald Trump i bivši potpredsjednik demokrata Joe Biden. Izbori za Senat 2020. i Izbori za dom 2020, zajedno s raznim drugim lokalnim izborima, održali su se istovremeno s predsjedničkim izborima.

Centralna pitanja izbora uključuju uticaj tekuće pandemije COVID-19, u toku koje je umrlo više od 230.000 Amerikanaca; protesti kao reakcija na policijsko ubistvo Georgea Floyda i drugih Afroamerikanaca; smrt sudije Vrhovnog suda Ruth Bader Ginsburg i potvrda izbora Amy Coney Barrett; propisi o klimatskim promjenama, posebno Pariški sporazum iz kojeg se Trump planirao povući; i budućnost Zakona o pristupačnoj njezi, s tim da se Biden zalaže za zaštitu i proširenje opsega zakona, a Trump zagovara njegovo ukidanje.

## Pobjednik izbora

Joe Biden je pobjednik izbora, i time je postao 46. po redu predsjednik Sjedinjenih Američkih Država. Potpredsjednica je postala Kamala Harris.

## Napomene

## Reference
# Akronim

**Akronim** (grč. *akros*, krajnji, gornji + *onoma*, ime) riječ je koja se koristi da bi se označilo da su neka slova, koja se pišu zajedno, samo početna, prva slova nekih drugih riječi koja, iako sama za sebe ne znače ništa, tako zajedno napisana označavaju neki pojam.

Primjeri: SAD (**S**jedinjene **A**meričke **D**ržave), AJAX (**A**synchronous **J**avaScript **a**nd **X**ML) i sl.

## Također pogledajte

* Portmanteau

## Reference

## Vanjski linkovi
# Muhamed Mehmedbašić

Muhamed Mehmedbašić
**Muhamed Mehmedbašić** je bio pripadnik revolucionarne organizacije Mlada Bosna, koja je 28. juna 1914. godine izvršila atentat na austrougarskog prijestolonasljednika Franju Ferdinanda u Sarajevu. Poslije atentata je pobjegao u Crnu Goru i kasnije u činu potporučnika učestvovao u povlačenju srpske vojske preko Albanije. Zajedno sa pukovnikom Dragutinom Dimitrijevićem Apisom vođom grupe Crna Ruka osuđen je 1917. godine u Solunskom procesu na 15 godina zatvora za učešće u navodnoj zavjeri za ubistvo srpskog prijestolonasljednika Aleksandra Karađorđevića. Amnestiran je 1919. godine i vraća se u Sarajevo.

Muhamed Mehmedbašić je uhapšen i mučen od strane ustaških vlasti. Nakon puštanja iz zatvora preminuo je od posljedica torture 29. maja 1943. u Sarajevu.

## Reference

* Vladimir Dedijer, "Sarajevo 1914"
# Milijarda

**Milijarda** je naziv za pozitivan prirodan broj koji se zapisuje kao 1000000000. Zapis ima devet nula. U engleskom jeziku za ovaj broj se koristi ime billion, koji u bosanskom jeziku označava pozitivan prirodan broj koji se zapisuje kao 1000000000000 (dvanaest nula).

## U matematici

U matematici broj 1000000000 se može napisati kao:

* 1.000.000.000
* 1 × 109
* 109
* 1 E+9
* Binarno: 111011100110101100101000000000
* heksadecimalno: 3B9ACA00

## Odabrani 10-cifreni brojevi (1,000,000,000–9999999999)

* **1023456789** – najmanji pandigitalni broj po bazi 10
* **1026753849** – najmanji pandigitalni kvadrat koji uključuje 0
* **1073676287** – 15-ti Carol broj
* **1073741824** = 230
* **1073807359** – 14-ti Kynea broj
* **1129760415** – 23rd Motzkin broj
* **1134903170** – 45-ti Fibonacci broj
* **1162261467** = 319
* **1220703125** = 513
* **1234567890** – pandigitalni broj sa svim ciframa po redu
* **1311738121** – 25-ti Pell broj
* **1382958545** – 15-ti Bell broj
* **1406818759** – 30-ti Wedderburn-Etherington broj
* **1836311903** – 46-ti Fibonacci broj
* **1882341361** – najmanji prim, koji je, kada se preokrene ujedno i kvadrat (403912) i triangular (triangular broja 57121).
* **1977326743** = 711
* **2147483647** – 8-ti Mersenne prim i najveći cijeli broj sa predznakom u 32-bitni
* **2147483648** = 231
* **2214502422** – 6-ti primarni pseudoperfektni broj
* **2357947691** = 119
* **2971215073** – 11-ti Fibonacci prime (47-ti Fibonacci broj)
* **3166815962** – 26-ti Pell broj
* **3192727797** – 24-ti Motzkin broj
* **3323236238** – 31st Wedderburn-Etherington broj
* **3486784401** = 320
* **4294836223** – 16-ti Carol broj
* **4294967291** – Najveći prim 32-bit cijeli broj bez predznaka
* **4294967295** – Maksimalan 32-bit cijeli broj bez predznaka (heksadecimalni FFFFFFFF)
* **4294967296** = 232
* **4294967297** – prvi kompozitni Fermat broj
* **4295098367** – 15-ti Kynea broj
* **4807526976** – 48-ti Fibonacci broj
* **5784634181** – 13-ti naizmjenični faktorijel
* **6103515625** - 514
* **6210001000** – samo-opisan broj po bazi 10
* **6227020800** = 13!
* **6983776800** – 15-ti kolosalni izdašan broj
* **7645370045** – 27-ti Pell broj
* **7778742049** – 49-ti Fibonacci broj
* **7862958391** – 32nd Wedderburn-Etherington broj
* **8589869056** – 6-ti perfektan broj
* **8589934592** = 233
* **9043402501** – 25-ti Motzkin broj
* **9814072356** – najveći kvadratni pandigitalni broj, najveći pandigitalni "moćni broj"
* **9876543210** – najveći pandigitalni broj bez ponavljajućih cifara

## Vizualizacija broja hiljadu miliona (milijarda, bilion)

Vizualizacija broja
# Srbijanska okupacija Albanije

Srbijanska okupacija Albanije 1912-1913.
Srbijanski oficiri na položaju iznad Lješa u Albaniji 1912. godine.
**Srbijanska okupacija Albanije** je trajala od novembra 1912. do augusta 1913. godine. Iz naselja Ljumi i Has u Albaniji srbijanska vojska se povukla tek 1920. godine.

Prvi balkanski rat zatekao je Albance kao naciju bez vlastite nacionalne države. Krajem 1912. godine, nakon što je Visoka Porta priznala autonomiju Albanije, susjedne balkanske države Srbija, Crna Gora i Grčka su zajednički napale Osmanlijsko carstvo i u toku narednih nekoliko mjeseci osvojile i međusobno podijelile gotovo sve osmanlijske teritorije naseljene Albancima. Kraljevina Srbija je zauzela najveći dio kopnene Albanije i veći dio albanske jadranske obale.

Tokom okupacije počinjeni su brojni zločini nad albanskim stanovništvom u cilju "potpunog preinačenja etničkog karaktera ovih oblasti". Ukupan broj žrtava tokom 1912. i 1913. godine u svim albanskim područjima pod srbijanskom kontrolom, srbijanski socijalista Kosta Novaković procjenjuje na oko 120.000 Albanaca oba spola i svih dobi. Srbijanska vlada je većinu izvještaja o ratnim zločinima dočekala službenim poricanjem.

Pod jakim međunarodnim pritiskom, balkanski susjedi su sredinom 1913. godine bili prinuđeni da se povuku s teritorije međunarodno priznate države Albanije. Novonastala Kneževina Albanija je obuhvatila tek oko polovinu albanske etničke teritorije, dok se veliki broj Albanaca našao unutar susjednih država. Nakon ovog rata, Kosovo je pripalo Srbiji.

Ovi događaji su umnogome doprinijeli narastanju srpsko-albanskog sukoba.

## Literatura

* Dimitrije Tucović, Srbija i Arbanija. Jedan prilog kritici zavojevačke politike srpske buržoazije, Beograd 1914.
* Dimitrije Đorđević, Izlazak Srbije na Jadransko more i konferencija ambasadora u Londonu 1912, Beograd 1956.
* Prvi balkanski rat 1912-1913 (Operacije srpske vojske) I, Beograd 1959.

## Također pogledajte

* Velika Srbija
* Balkanski ratovi
* Opsada Skadra

## Reference
# Fovizam

**Fovizam** je naziv za umjetnički pravac osnovan od strane grupe umjetnika 1905. godine u Parizu.

## Fovistička umjetnost

Fovizam nije bila povezana umjetnička grupa. Ti su umjetnici samo jedanput zajedno izlagali. Iz njihove će umjetnosti niknuti njemački ekspresionizam.

Fovizam možemo opisati kao vatromet neobuzdanih boja. Zapravo, grupa umjetnika osjetila je potrebu da bez ustezanja izraze nadu i vjeru u bolju i sretniju budućnost, radost i optimizam na početku novog vijeka. Fovizam je bio prirodan, jednostavan i iskren izraz neobuzdanosti pravilima i slobode izražavanja. Zbog njihova kršenja svih pravila i načela akademskog slikarstva u oblikovanju i primjeni boje, te osobito neobuzdanog temperamenta, jedan kritičar ih je nazvao *"les fauves"* (fra. *divlje zvijeri*), na što su fovisti s oduševljenjem prihvatili taj naziv.

Glavno obilježje fovističke umjetnosti je žestina boja i deformacija likova. Na slikama se primjećuje i odsutnost perspektivnih zakona. U djelima njegovih najistaknutijih predstavnika i osnivača (Georges Rouault, Henri Matisse, Maurice de Vlaminck, André Derain) možemo ipak vidjeti iskustva impresionista – čiste boje bez crne, toplo-hladne boje za svjetlo i sjene … no možemo prepoznati i uticaj Gauguina i Van Gogha u smjelosti i čvrstoći poteza kistom. Fovisti su upotrebljavali isključivo čiste boje iz tube i postavljali razne snažne boje jednu uz drugu.

Fovistički "nesklad" forme i čistih boja nije bio tako "divlji". On se zasnivao na spoju kvalitativnih i kvantitativnih komplementarnih osobina boja. Dakle, oblici su bili prilagođeni bojama. Naravno, zatečenoj publici i kritici te slike su izgledale kao proizvoljne deformacije oblika, pa su te umjetnike i nazvali divljim zvijerima. Moralo je proći dosta vremena da se u "divljem" Matisseu prepozna jedan od najuravnoteženijih umjetnika prve polovine 20. vijeka.

Slika je za Matissea *"ritmičko raspoređivanje linija i boja na ravnoj površini"*. Tako na "*Portretu gospođe Matisse*" (1905) prepoznajemo odstupanje od lokalnih boja, fovističke kontraste, iskorištavanje komplementarnosti boje, neprirodnost, karakternost, itd.

Georges Rouault izražava ljudsku dramu kroz lice i tijelo čovjeka i kroz cijelu strukturu slike. Odnos boja, zgusnutih do boje krvi i do crnila, u funkciji je sa psihološkim izrazima patnje njegovih glavnih likova, koji bude saučešće, sklad vjerskog osjećaja i slikanja vitraža. Najbolji primjeri ove vrste umjetnosti su djela poput "*Glava Krista*" i "*Stari kralj*" u kojima je izražena dinamičnost i napetost tamnih debelih linija i ploha boje između njih.

## Umjetnici fovizma

* Henri Matisse
* André Derain
* Kees Van Dongen
* Maurice de Vlaminck
* Raoul Dufy
* Georges Rouault
* Aleksej von Jawlensky
* Albert Marquet
* Georges Braque
* Henri Manguin
* Charles Camoin
* Jules Flandrin (1871-1947)
* Jean Puy
* Othon Friesz

## Također pogledajte

* Likovna umjetnost

## Vanjski linkovi

* Fauve Fovističke slike u trajnoj postavki na "National Gallery of Art"
* *Fovizam: Divlje zvijeri ranog 20. vijeka*
# Arte povera

Mario Merz, *Igloo di pietra*, 1982.
**Arte Povera** (ital.*siromašna umjetnost*) je umjetnički pokret moderne umjetnosti, koji se pojavio krajem 1960-ih i početkom 1970-ih u Italiji. Pojam *Arte Povera* uvodi kritičar Germano Celant 1967. godine za grupu italijanskih umjetnika koji su djelovati tokom tog perioda.
Djela arte povera su prostorne umjetničke instalacije sastavljene od elemenata "siromašnih" i svakodnevnih materijala kao što su: zemlja, drvo, staklo, kamenje, željezo, novine i sličnih materijala. Upotreba svakodnevnih, jeftinih i jedostavnih materijala je i protest protiv komercijlazacije umjetnosti. Umjetnici pokušavaju razbiti dihotomiju između umjetnosti i života, na taj način da koriste trivijalne i uglavnom neupadljive materijale neke zatečene situacije, da bi na ovoj nezapaženoj stvarnosti naznačili promjenu u izgledu do koje dolazi kada kreativan plan izmijeni uslove jedne situacije i odredi ih na novi način.

Michelangelo Pistoletto jedan je od najpoznatijih predstavnika ovog pokreta. Počevši od 1962. godine Pistoletto slika na ogledalima da bi povezao nepomičnost slike sa stalno promjenljivom stvarnosti u kojoj se djelo nalazi. Ovim se stvara fizička interakcija između umjetničkog djela i njegovog posmatrača. Kasnih 1960-ih Pistoletto suprostavlja naizgled nepovezane predmete, kombinujuči klasične i savremene karakteristike. Kod djela *Venere dronjaka* Pistoletto stvara snažan kontrast između antičkog kiparstva i vedro obojenih krpa.

U arte poveru umjetnici se nisu ograničili na zapadnu civilizaciju.
Primjer za ovu tvrdnju je umjetnik Mario Merz koji radi svoje poznate igloe (*Double Igloo*, *What's to be done* i druge), 1968. godine, u kojima pozivajući se na nomade, kojima se divio zbog njihovog dobrog prilagođavanja prirodnoj sredini. Merz gradi igloe koristeći obilje tehnoloških i prirodnih materijala poput: metala, stakla, voska, zemlju i drvo. Ovaj eklekticizam u stvari naglašava bitnu razliku između homogenih tradicionalnih kultura i pluralističke moderne.

## Najpoznatiji umjetnici

* Alighiero Boetti
* Gilberto Zorio
* Giulio Paolini
* Giuseppe Penone
* Jannis Kounellis
* Luciano Fabro
* Mario Merz
* Marisa Merz
* Michelangelo Pistoletto
* Pino Pascali

## Literatura

* *Mali leksikon umetnosti 20. veka*, Beograd, 1974.

## Reference

## Vanjski linkovi

* "Arte Povera" *Glossary of Art, Architecture & Design, 1945.* (en)
* Germano Celant, Arte povera, history and stories Arhivirano 15. 4. 2012. na Wayback Machine (it)
* Walker Art Museum exhibit, 2001-2002 (en)
* Studio International magazine review of Arte Povera exhibit Arhivirano 15. 9. 2011. na Wayback Machine (en)
* MoMA - "Arte Povera" (en)
* The Art Story - "Arte Povera" (en)
# Dokumentarni film

**Dokumentarni film** oblik je filmske umjetnosti koji nastoji filmski prikazati, uobličiti i likovno dokumentirati krajeve, ljude i životinje, zbog čega je u ovom podneblju dobio i naziv 'poučan film' (popularno 'dokumentarac'). *Dokumentaran (dokument, dokumentacija)* koji ima karakter dokumenta, koji se osniva na pismenim dokazima, potkrijepljen dokazima.

## Definicija dokumentarnog filma

Riječ "dokumentarni film" je prvi put korištena za filmove ove vrste u osvrtu za film Maona koji ja pisao John Grierson. Pojam se pojavio 8. februara 1926. U kasnim 1930-tim John Grierson piše esej "Prvi principi dokumentarca" u kojem objašnjava zašto Maona ima dokumentarnu vrijednost. Njegova definicija dokumentarnog filma je "kreativni tretman stvarnosti". Ovo je djelomično prihvaćena definicija koja je izazvala filozofsko pitanje o tome smije li u dokumentarnom filmu biti glumljenja na sceni. S druge strane, Džiga Vertov zalagao se za prezentaciju "života onakvim kakav i jeste", to jeste snimanje bez namještenih scena i života kojeg je kamera ustvari iznenadila.

## Moderni dokumentarni film

Zarade na dokumentarnim filmovima u posljednje vrijeme su velike, posebno se ističu flmovi poput Fahrenheit 9/11 ili Marš pingivina. Ovi filmovi obično imaju manji budžet nego igrani filmovi i zbog toga su privlačni filmskim kompanijama. Trenutni rekorder u zaradi je Fahrenheit 9/11 koji je zaradio 228 miliona američkih dolara na ulaznicama i prodao više od 3 miliona DVD-ova.

Priroda dokumentarnog filma se izmijenila u posljednjih 20 godina. I komercijalni uspjeh ovih filmova duguje ovoj promjeni u načinu iznošenja priče. Ali ova promjena je podigla pitanje poput mogu li ovakvi filmovi biti smatrani dokumentarnim. Osim ove promjene u naraciji značajno je i to što filmovi izlaze i na DVD-u iako nemaju svoje kino premijere. Ovo je omogućilo profitabilno snimanje dokumentarnih filmova i o manje poznatim historijskim osobama.

Moderni dokumentarni film se u nekoj mjeri poklapa i sa televizijskim formama "reality TV"-a koje se graniče sa dokumentarnim ali i snimanim, tj. igranim filmom. Snimanje dokumentranih emisija odaje da su ovi filmovi bliži reklamama nego klasičnim dokumentarcima. Nove kamere, ali i računarska tehnika omogućile su snimanje mjesta i situacije koje su prije mogle biti zabilježene samo uz veliki trud i materijalni trošak.

## Također pogledajte

* Romeo i Julija u Sarajevu

## Reference